open-index/open-wikipedia-markdown huggingface dataset:
Erica Fontes

**Erica Fontes** (Lissabon, 14 maaie 1991), is in rêstend Portegeesk neakenmodel, stripper en pornografysk aktrise, dy't nei eigen sizzen (op har webside) de iennichste profesjonele pornoaktrise út har heitelân is. Neffens har offisjele opjefte is se 1.70 m, mei in gewicht fan 50 kg.

## Libben
Fontes is hikke en tein yn 'e Portegeesk haadstêd Lissabon. Se makke har debút yn 'e pornografyske film *Diario Sexual de Maria* yn july 2009, doe't se achttjin jier wie. Datselde jiers noch stie se op 'e eroatyske ekspo *Salão Erótico de Lisboa*. Yn 2010 briek se troch yn 'e Amerikaanske pornoyndustry. Se hat ûnderwilens neffens de Internet Adult Film Database (IAFD) yn hast 60 pornofilms spile, foar labels as Digital Sin, Hustler, Evil Angel, New Sensations, Woodman Entertainment, Jules Jordan Video en West Coast Productions. Dêrnjonken wurke se ek foar websiden as BangBros, BlacksOnBlondes en NaughtyAmerica. Se stiet derom bekend dat se ynterrasiale pornografy net út 'e wei giet.

## Prizen en nominaasjes

## Keppelings om utens
* Offisjele webside
* Biografy en filmografy fan Erica Fontes yn 'e ''Internet Movie Database'' (IMDb)
* Biografyske gegevens en filmografy fan Erica Fontes yn 'e ''Internet Adult Film Database'' (IAFD)
Cherokee d'Ass

**Cherokee d'Ass**, echte namme **Yohanna Renee Kerr** (11 febrewaris 1976), is in rêstend Amerikaansk neakenmodel en pornografysk aktrise fan Afro-Amerikaansk komôf, wa har artystenamme ek wol stavere waard as "Cherokee Dass". Hja moat net betize wurde mei in oare Amerikaanske pornoaktrise, Cherokee, dy't fan Yndiaansk komôf is.

## Libben en karriêre
Cherokee d'Ass waard berne yn it suden fan 'e steat Kalifornje en groeide op yn Los Angeles. Se rekke yn 'e pornoyndustry behelle doe't se yn 1999 reägearre op in fakatuere wêrfan't se op dat stuit noch net wist dat it om pornografysk optreden gie. Nei't se har beprate litten hie troch de lju dy't de fakatuere pleatst hiene, makke se koarte tiid letter har debút yn in pornografyske film. Sûnt spile se yn 141 pornofilms, foar labels as Black Ice, Hustler Video, Elegant Angel, Red Light District, Bang Productions, West Coast Productions en Evil Angel. Yn 2009 sleepte se in nominaasje foar in AVN Award (de Oskars fan 'e pornowrâld) yn 'e wacht. Cherokee d'Ass is 1.60 m, mei in gewicht fan 68 kg. Yn 2007 liet se har boarsten fergrutsje fan in kup B nei in kup D, mar se stiet benammen bekend om har grouwe stuten, mei in heupwiidte fan 52 inch, oftewol 132 sm. Yn 2012 loek Cherokee d'Ass har út 'e pornoyndustry werom.

## Prizen en nominaasjes

## Keppelings om utens
* Offisjele webside fan Cherokee d'Ass
* Biografy en filmografy fan Cherokee d'Ass yn 'e ''Internet Movie Database''
Julia Channel

**Julia Channel**, echte namme: **Julia Pinel** (Parys, 3 novimber 1973), is in Frânsk rêstend neakenmodel en pornografysk aktrise, dy't ek aktyf is as *mainstream*-tillefyzje- en filmaktrise, presintatrise, sjongster en ûndernimster. Se hat ek wol gebrûk makke fan 'e artystenammen Julia Chanel, Lydia Channel, Lydia Channell, Giulia Channel, Giuly Chanel, July Chanel, Julia Snow, Lady Shanne, Giulia Santos, Julia Sow, Giulia Sow en Ute Wolf.

## Libben
Channel groeide op yn 'e Frânske haadstêd Parys, as de dochter fan in Fransêze dy't foar in part fan Italjaansk komôf wie en in heit dy't út it Afrikaanske Maly kaam. (Underskate boarnen wolle hawwe dat har heit in Egyptner wie, mar yn har autobiografy hâldt Channel út dat er in Malinees wie, en sy sil it sels wol it bêste witte, tink.) Hja begûn har karriêre yn 'e iere 90-er jierren, doe't se neaken posearre foar blêden as de *[[Playboy (tydskrift)|Playboy]]* en de *[[Penthouse]]* (febrewaris 1992). Se makke har debút yn in pornografyske film yn 1992. Yn totaal spile se neffens de Internet Adult Film Database (IAFD) yn likernôch 120 pornofilms, de measten fan itsij Frânske, itsij Italjaanske makkelei. It lêste jier fan har pornokarriêre brocht Channel troch yn 'e Feriene Steaten, dêr't se in kontrakt ôfsleat mei it label *[[Vivid Entertainment]]*, en û.o. mei regisseur Andrew Blake wurke. Yn 1996 liek it der eefkes op dat se it HIV-firus oprûn hie. Aldergeloks rûn dat mei in skamper ôf, mar Channel wie der wol sa kjel fan wurden dat se har weromloek út 'e pornoyndustry. Yn 1998 wûn se in eare-*[[Hot d'Or]]* (of in *Hot d'Or d'honneur*) foar har hiele oeuvre (de *Hot d'Or* is de wichtichste Jeropeeske pornografypriis).

Njonken har pornokarriêre, en nei't se dy beëinige hie, spile se ek yn guon mainstream-films, lykas *Les Truffes* (1994), wêrby't har tsjinspiler Jean Reno wie, *Frères* (1994), *Coup de Vice* (1996) en *Recto/Verso* (1999). Fierdersoan hie se ek de haadrol yn in searje eroatyske (mar net pornografyske) tillefyzjefilms dy't produsearre en útstjoerd waarden troch de Frânske stjoerder M6, en presintearre se yn 2001 it tillefyzjeprogramma *Le Journal du Hard*, op Canal+. Ek wie se te sjen yn in stikmannich hiphop-fideoklips, wêrûnder dy fan 'e nûmers *Course Vite'group*, fan 'e Frânske band *Silmarils* (1995), en *Judgement Day*, fan 'e Amerikaanske rapper Method Man (1998). Boppedat presintearre se it muzykprogramma *Hip Hop Channel* foar de stjoerder MCM. Yn 2010 sette se útein mei har eigen karriêre as sjongster en brocht de single *All I Want* fan har debútalbum *Colours* út. Yn 'e fideoklip fan har nûmer *Forever in a Day*, út 2012, spile de fuotbalspiler Didier Drogba mei. Julia Channel skreau yn 2008 har autobiografy, titele *L'Enfer Vu du Ciel* ("De Hel Besjoen út 'e Himel Wei"). Yn 2010 sette se fierders ek noch in eigen datingwebside foar allinnichsteanden op ûnder de namme *Mecacroquer*.

## Prizen en nominaasjes

## Keppelings om utens
* Offisjele webside fan Julia Channel
* Biografy en filmografy fan Julia Channel yn 'e ''Internet Movie Database'' (IMDb)
* Biografyske gegevens en filmografy fan Julia Channel yn 'e ''Internet Adult Film Database'' (IAFD)
Tabatha Cash

**Tabatha Cash**, echte namme: **Céline Barbe** (Saint-Denis, 27 desimber 1973), is in Frânsk rêstend neakenmodel en pornografysk aktrise, dy't ek aktyf wie as *mainstream*-filmaktrise en radiopresintatrise. Se hat ek wol gebrûk makke fan 'e artystenammen Tabatha, Tabatah Cash, Tabitha Cash, Tabetha Cash, Céline, Céline Duval, Lydia Céline, Celine Lydie en Celyne Lidie. 

## Libben
Tabatha Cash waard berne as de dochter fan in Japanske heit en in Italjaanske mem yn it Frânske Saint-Denis, in noardlike foarstêd fan Parys yn it departemint Seine-Saint-Denis. Hja groeide op yn earmoede en makke har al jong skuldich oan bûsehifkjen. Doe't se fyftjin jier wie, waard se arrestearre foar winkelstelderij en oare fergripen. Hja makke har debút yn in pornografyske film yn 1990; se hie elkenien wiismakke dat se mearderjierrich wie, mar feitlik wie se doe santjin jier. Har pornokarriêre kaam pas echt fan 'e grûn nei't se yn 1993 in *[[Hot d'Or]]* (de wichtichste Jeropeeske pornografypriis) wûn hie yn 'e kategory bêste nije Jeropeeske stjer. It jiers dêrop wûn se nochris in *Hot d'Or*, diskear foar bêste Jeropeeske aktrise. 

Tabatha Cash spile neffens de Internet Adult Film Database (IAFD) yn har karriêre yn 78 pornofilms, foar labels as *[[Private (filmstudio)|Private]]*, *Rosebud*, *[[Vivid Entertainment]]*, *4-Play Video*, *[[Sin City (filmstudio)|Sin City]]*, *Las Vegas Video* en *[[Anabolic Video]]*. Yn 1995 troude hja mei Frank Vardan, in útjouwer fan pornografyske blêden, en it jiers dêrop loek hja har werom út 'e pornoyndustry. Njonken har karriêre yn 'e hurde pornografy hie Tabatha Cash ek de haadrol yn in hantsjefol sêft pornografyske tillefyzjefilms út 'e rige *[[Emmanuelle]]*. Fierders wie se fan augustus 1994 ôf in hoart presintatrise foar de Frânske radiostjoerder *[[SkyRock Radio]]*. Ek wie se te sjen yn 'e mainstream-film *Raï*, út 1995, wêryn't se de haadrol ferfolle as in jonge Algerynske frou.

## Prizen en nominaasjes

## Keppelings om utens
* Offisjele webside fan Tabatha Cash
* Biografy en filmografy fan Tabatha Cash yn 'e ''Internet Movie Database'' (IMDb)
* Biografyske gegevens en filmografy fan Tabatha Cash yn 'e ''Internet Adult Film Database'' (IAFD)
Tanya Hansen

**Tanya Hansen**, echte namme: **Tanja Karina Hansen** (Jessheim, 11 septimber 1973), is in rêstend Noarsk neakenmodel, stripper, pornografysk aktrise en pornoprodusinte, dy't berne is yn it plakje Jessheim, yn it distrikt Åkershus. Se wurdt beskôge as de earste Noarske pornostjer en is yn har heitelân tige ferneamd (ferlykber mei Cicciolina yn Itaalje of Kim Holland yn Nederlân)

## Libben
Nei't hja de middelbere skoalle ôfmakke hie, ferfear hja nei de Noarske haadstêd Oslo, dêr't hja optrede yn stripklubs en al rillegau ek posearre foar ûnderskate neakenblêden, sawol Noarske as bûtenlânske. Har earste ynternasjonale bekendheid krige se yn 1996 mei in fotorapportaazje yn it Amerikaanske blêd *[[Busty Beauties]]*, in susterútjefte fan Larry Flynt syn *[[Hustler]]*. Datselde jiers makke Hansen teffens har debút yn in pornografyske film, wêrnei't se, neffens de Internet Adult Film Database (IAFD), yn 13 pornofilms spile oant se har yn 2004 weromloek út 'e pornoyndustry.

Yn 'e midden fan 'e jierren njoggentich wenne hja in hoart yn Spanje en Sweden, mar letter kearde se werom nei Noarwegen, dêr't se har nei wenjen sette yn it Eastnoarske Halden. Njonken har aktear- en posearwurk wie se yn dyselde snuorje ek wurksum as produsinte fan pornofilms en as redakteur fan twa Noarske pornobledsjes, *Lek* en *Cocktail*. Yn 1999 presintearre se it programma *Opptur* op 'e Noarske radiostjoerder NRK P3.

Nei't se yn 2004 stoppe wie mei har wurk as pornoaktrise, iepene se in eigen kleanbûtyk, *Paparazzi*, yn it winkelsintrum Tista oan 'e rivier de Tista, yn Halden, en dêrnjonken de *online*-winkel *Fashion Diva*. Se ferskynde ek yn advertinsjes yn kranten en tydskriften en yn reklamespotsjes op 'e tillefyzje foar it Noarske telekombedriuw *[[Telenor]]*.

## Prizen en nominaasjes

## Keppelings om utens
* Biografy en filmografy fan Tanya Hansen yn 'e ''Internet Movie Database'' (IMDb)
* Biografyske gegevens en filmografy fan Tanya Hansen yn 'e ''Internet Adult Film Database'' (IAFD)
Kirkwall

**Kirkwall** is it grutste plak (± 8600 ynwoners) en it haadplak fan de Orkneyeilannen yn Noard-Skotlân. Kirkwaal waard it earst neamd yn de Orkneyingasêga út 1046. It wie it wenplak fan Ragnald II, Greve fan Orkney, dy troch syn opfolger Thorfinn dea dien waard. It plak krige syn namme fan it Noarske *Kirkjuvagr* ('Tsjerkebaai'); yn de rin fan de tiid waard dat *Kirkvoe*, *Kirkwaa* en Kirkwall. Skippen leine yn it ferline tsjin de muorre fan de tsjerke oan. Dy 11e iuwske *Kirk* fan Sint Olaf fan Noarwegen bestiet net.

Kirwall leit oan de noardkust fan it haadeilân, Mainland, en hat in feartsjinst nei de grutste oare eilannen fan de arsjipel en nei Aberdeen en Lerwick. Midden yn de stêd stiet de romaanske Sint Magnuskatedraal dy't al fan fierens te sjen is. De katedraal waard oprjochte ta eare fan Sint Magnus, greve fan Orkney tusken 1108 en 1117. Njonken de katedraal lizze de ruïnes fan it paleis fan de biskop en it paleis fan de greve.

It besjen wurdich is it Grain Earth House út de izertiid. Kirkwall hat teffens de meast noardlik lizzende Carnegiebibleteek, dy't yn 1909 troch Andrew Carnegie en de frou iepene waard. 

Kirkwall wurdt de whisky Highland Park Single Malt makke.

## Kirkwall yn bylden

Ofbyld:St Magnus Cathedral Kirkwall.jpg|De Sint Magnuskatedraal
File:Bishops Palace in Kirkwall (4902589512).jpg|Paleis fan de Biskop
File:Grain Earthhouse - geograph.org.uk - 852139.jpg|It *Grain Earthhouse*
File:Broad road in Kirkwall in summer 2012 (2).JPG|Strjitte yn Kirkwall
File:Boats in Kirkwall Harbor.jpg|Haven
Evergreen

*Evergreen, in ferneamde skaakpartij tusken Adolf Anderssen en Jean Dufresne yn 1852
*Evergreen (liet), in liet dat yn de rin fan de jierren populêr bliuwt.
*Evergreen (merk)
*Evergreen (roas)
*Grienbliuwend, eigenskip fan planten dy't yn de winter har blêden hâlde.

*Ferskate plakken yn de FSA:
**Evergreen (Alabama)
**Evergreen (Kolorado)
**Evergreen (Louisiana)
**Evergreen (Montana)
**Evergreen (Wiskonsin)
Max Brod

**Max Brod**, Hebriuwsk: מקס ברוד, (Praach, 27 maaie 1884 - Tel Aviv, 20 desimber 1968) wie in Dútsktalich Tsjechysk skriuwer, publisist, muzyk- en teäterkritikus, fertaler en komponist. Hy wie fan joadsk komôf, waard ûnder ynfloed fan Martin Buber sionist en festige him letter yn Israel (Palestina).

Brod syn romans hawwe faak in autobiografyske en joadske eftergrûn. Tusken 1933 en 1940 ferskynden fan him seis boeken by de eksyl-útjouwrij Allert de Lange yn Amsterdam. Brod is fral ferneamd wurden as freon en biograaf fan de ek Tsjechysk-Dútske skriuwer Franz Kafka.

Yn 1939 emigrearre er fan Tsjechje nei it doetiidske Britsk mandaatgebiet Palestina. Dêr wurke er fierder as skriuwer, publisist, dramaturch en sjoernalist.

## Bibliografy
**Tod dem Toten* (1906) Max Brod syn earste boek
**Schloß Nornepygge* (1908)
**Weiberwirtschaft* (1913)
**Über die Schönheit häßlicher Bilder* (1913)
**Die Höhe des Gefühls* (1913)
**Anschauung und Begriff", (1913)
**Tycho Brahes Weg zu Gott* (1916)
**Heidentum, Christentum und Judentum* (1922)
**Reubeni, Fürst der Juden* (1925)
**Zauberreich der Liebe* (1930)
**Die Frau, die nicht enttäuscht* (1933)
**Biografie von Heinrich Heine* (1934)
**Die Berauschten* (1934) Skreaun troch Otto Brod, broer fan Max Brod
**Novellen aus Böhmen* (1935)
**Annerl* (1936)
**Rassentheorie und Judentum* (1936)
**Franz Kafka, eine Biographie* (1937)
**Abenteuer  in Japan (1938)
**Franz Kafkas Glauben und Lehre* (1948) 
**Verzweiflung und Erlösung im Werke Franz Kafkas* (1959)
**Beispiel einer Deutsch-Jüdischen Symbiose* ( 1961)
**Beinahe ein Vorzugsschüler* 
**Die Frau, nach der man sich sehnt* 
**Rebellische Herzen*
**Die verkaufte Braut*

## Literatuer
* Kayser, Werner, *Max Brod*, Hans Christians, Hamburg, 1972 (Dútsk)
* Pazi, Margarita (Ed.): *Max Brod 1884–1984. Untersuchungen zu Max Brods literarischen und philosophischen Schriften*. Peter Lang, Frankfurt am Main, 1987 (Dútsk)
* Lerperger, Renate, *Max Brod. Talent nach vielen Seiten* (exhibit catalog), Vienna, 1987 
* Wessling, Berndt W. *Max Brod: Ein Portrait*. Kohlhammer, Stuttgart, Berlin, Cologne and Mainz, 1969. New edition: *Max Brod: Ein Portrait zum 100. Geburtstag*, Bleicher, Gerlingen, 1984 
* Bärsch, Claus-Ekkehard, *Max Brod im* Kampf um das Judentum. *Zum Leben und Werk eines deutsch-jüdischen Dichters aus Prag.* Passagen Verlag, Wien, 1992.
* Vassogne, Gaelle, *Max Brod in Prag: Identität und Vermittlung*, Niemeyer, Conditio Judaica 75, 2009.
* *The Modern Hebrew Poem Itself* (2003), ISBN 0-8143-2485-1
* Barbora Šrámková: *Max Brod und die tschechische Kultur.* Arco Verlag, Wuppertal 2010, Arco Wissenschaft Band 17; ISBN 978-3-938375-27-3.
Stromness

**Stromness** is in plak (*town* en *parish*) op de súdwestkant fan Mainland fan de Orkney-eilannen (Skotlân). It plak hat in natuerlike haven. 

Stromness waard yn de 16e iuw foar it earst neamd as in plak dêr't in *[[Herberch|inn]]* wie en waard 1670 in wichtige haven foar de skippen fan de Hudson's Bay Company op wei nei en weromkommend fan Kanada en foar walfiskfarders. Ingelân wie doe yn oarloch mei Frankryk en de skipfeart waard doe twongen om It Kanaal te mijen. In protte lju fan de Orkneys, ek út de omkriten fan Stromness, tsjinnen by beide ûndernimming as hannelers, ferkenners en sealju.

Neffens grutte is Stromness it twadde plak fan de arsjipel nei Kirkwall dat sa'n 14 km nei it easten leit. It doarp hat in fiskershaven en hat in fearboatferbining mei de eilannen Graemsay en Hoy en mei Scrabster op it fêstelân fan Skotlân.

## Etymology
De namme is nei alle wjerskyn ôflaat fan it Ald-noarske *Straumsnes*. *Straum* ('stream') tsjut op it sterke tij bylâns it Point of Ness troch de Hoy Sound besuden it plak. *Nes* betsjut 'foarút stykjend lân' as 'lânpunt'. Yn de tiid fan de Wytsingen hjitte it ankerplak dêr't no Stromness leit *Hamnavoe*, wat 'feilige haven' betsjut.

## Ferneamde lju út Stromness
* George Mackay Brown, *The Bard of Orkney*, skriuwer en dichter  
* John Gow (om 1698–1725), in Stromness grutwurden en yn Londen terjochtstelde piraat

## Keppelings om utens
* Orkneyjar.com, artikel oer Stromness Webstee oer de skiednis fan de Orkaden.
* Webkamera fan de haven fan Stromness
* Museum fan Stromness
* Orkney's krante
* Pier keunstgallery In wichtige samling fan Britske keunst
Aerosol

In **aerosol**, fan Gryksk *aero* ("lucht") en Latyn *solve* ("oplossing") is in kolloïdaal mingsel fan stofdieltsjes of floeistofdrippen yn gas. Harren grutte leit tusken 0,2 oant 200 mikrometer. Wolken en mist binne foarbylden fan in aerosol; hja bestean beide út hiel lytse dripkes wetter yn ’e loft. In foarbyld fan in aerosol dy't út fêste dieltsjes bestiet is reek. In aerosol mei fêste dieltsjes kin út natuerlike boarnen ûntstean, lykas sân of seesâlt, of troch minsklike aktiviteiten, bygelyks roet.

De term aerosol wurdt ek faak brûkt foar de ynhâld fan in spuitbus.

## Klimaateffekt
Aerosols hawwe in direkt en in yndirekt effekt op it klimaat. Oan de iene kant trochdat hja ynfallende strieling fan de sinne absorbearje en wjerkeatse kinne ; it direkte effekt fan aerosols op it klimaat. Oan de oare kant dogge aerosoldieltsjes har ek yn de atmosfear foar as kondinsaasjekearnen foar wetter en dêrmei beynfloede sy it tal wetterdripkes en feroarsaakje se bewolking; it yndirekte effekt fan aerosols op het klimaat.

## Sjoch ek
* Brânspuiter

## Fuotnoat
Lerwick

**Lerwick** ('Klaaibaai' yn it Norn) is it haadplak fan de Sjetlâneilannen yn Skotlân. It stedsje is it grutste plak fan de arsjipel. Lerwick leit oan de eastkust fan it eilân Mainland en waard stichte yn de 17e iuw.

Lerwick is ek de wichtichste haven fan de Sjetlâneilannen. der binne in feartsjinsten nei Bergen (Noarwegen), Aberdeen, Seyðisfjörður (Yslân), Tórshavn (Faeröer), Kirkwall (Orkney-eilannen) en nei in stikmannich havens op de oare Sjetlâneilannen.

Lerwick hat ûnder oaren it stedhûs, Fort Charlotte, Böd of Gremista en Clickimin Broch dy't it besjen wurdich binne.

## Gallery

Image:Lerwick Harbour.jpg|Haven fan Lerwick
Image:Lerwickbressay.jpg|Lerwick fan Bressay ôf sjoen
Image:Commercial Street Lerwick.jpg|Winkelstrjitte
Image:Lerwick town hall.jpg|Stedhûs Lerwick
Image:Lerwick Ft Charlotte.jpg|Lerwick fan Fort Charlotte ôf sjoen


## Keppelings om utens
*Shetlopedia.com – Lerwick
*Harkje nei in sprekker fan it Lerwick Skotsk
*Statistyke feiten oer Sjetlân fan Shetland Islands Council 2006
Lytse Masters

De **Lytse Masters** (Dútsk: ***Kleinmeister(s)***) wie de namme fan in groep Dútske houtfikers en graveurs, begjin  16e iuw, waans artistyke produkten meast in lyts formaat hiene. Sy wiene gjin groep út ien stik of gilde.

By de meast ferneamde masters hearden: Albrecht Dürer, Hans Sebald Beham en Bartel Beham, Georg Pencz, Altörfer, Jacob Binck en Heinrich Aldegrever.
Casting couch

De ***casting couch*** is in fan oarsprong Ingelske sprektaalterm, oerwaaid út 'e Feriene Steaten, wêrmei't it easkjen fan seksuële geunsten yn ruil foar it tawizen fan wurk mei bedoeld wurdt.

De term komt út 'e filmyndustry: "*casting*" is it beoardieljen fan audysjes fan akteurs (yn dit gefal yn 'e regel aktrises) foar in beskate rol; en in "*couch*" is Ingelsk foar in "(sit)bank". De *casting couch* soe sadwaande oerset wurde kinne as de "audysjesofa". Hoewol't der dus oarspronklik it ôftwingen fan ûnwinske yntimiteiten ûnder it audysje dwaan foar in rol yn in film of tillefyzjeprogramma mei bedoeld waard, wurdt de term tsjintwurdich brûkt foar alle lyksoartige sitewaasjes wêrby't in sollisitant(e) ûnder druk set wurdt troch dejinge(n) dy't it sollisitaasjepetear ôfnimme om dieden fan in direkt of yndirekt seksueel aard te ferrjochtsjen as betingst foar it tawiisd krijen fan wurk. Dêrby leit fansels yn 'e omstannichheden besletten dat alle macht yn dizze ferhâlding leit by dejinge(n) dy't it sollisitaasjepetear ôfnimme, sadat it bêst foarkomme kin dat de sollisitant(e) dochs it wurk net kriget ek al docht er/sy alles dat fan him/har easke wurdt.

De *casting couch* moat net betize wurde mei it dwaan fan audysjes yn 'e pornoyndustry, dêr't oan beskate fersiken fan in seksueel aard oan aspirant-aktrises net te ûntkommen is en dêr't soks sels mei rjocht en reden fereaske wurde kin. Dêrby moat dan wer oantekene wurde dat der in hiel subsjenre fan pornografyske films is dat basearre is op it *casting couch*-tema, al is it dêrby fansels allegear yn sêne set.
Ariana (pornografysk aktrise)

**Ariana**, echte namme: **Monika Skatulna** (1 jannewaris 1980), is in rêstend Afgaansk-Amerikaansk neakenmodel, stripper en pornografysk aktrise. Hja waard berne yn Afganistan, mar emigrearre as bern mei har heit en mem nei de Feriene Steaten ta. Ariana groeide op yn Los Angeles, yn 'e steat Kalifornje. Koart nei't se de middelbere skoalle ôfmakke hie, sette se dermei útein om as stripper te wurkjen yn in klub yn Los Angeles.

Dêr waard se in jier, oardel letter ûntdutsen troch in fotograaf fan it neakenblêd *[[The Score Group|Score]]*, dat him spesjalisearret yn rûnboarstige modellen. Ariana ferskynde foar it earst yn *Score* yn in fotoreportaazje yn it julynûmer fan 2000, klaaid (en ûntklaaid) as in búkdûnseresse. 

Ariana ûntjoech har al hiel gau ien fan 'e populêrste *Score*-modellen aller tiden, en fear ek mei op 'e jierlikse *Boob Cruise* (in cruise op in echt cruiseskip foar lêzers fan *Score* wêrby't modellen net inkeld jûns optrede, mar harren ek oerdeis by de oare passazjiers jouwe, sadat dy echt mei harren yn 'e kunde komme kinne). Njonken har modellewurk spile Ariana ek mei yn ferskate lesbyske pornografyske films dy't troch *[[The Score Group]]* útbrocht waarden.

## Keppelings om utens
* Biografy en filmografy fan Ariana yn 'e ''Internet Movie Database'' (IMDb)
* Webside wijd oan Ariana
Asa Akira

**Asa Akira**, echte namme: **Asa Takigami** (New York, 2 jannewaris 1986), is in Amerikaansk neakenmodel, stripper en pornografysk aktrise fan Japansk komôf. 

## Libben en karriêre
Asa Akira waard berne yn 'e stêd New York, mar groeide fan har sechsde oant har trettjinde jier op yn 'e Japanske haadstêd Tokio. Neitiid remigrearren har âldelju nei New York, dêr't Akira yn 2004 har middelbere-skoaloplieding oan 'e *Washington Irving High School* ôfrûne. Yn 2006, doe't se tweintich jier wie, makke se har debút yn in pornografyske film foar it label *[[Gina Lynn Productions]]*, mei as tsjinspiler pornoakteur Travis Knight. Dat wie neidat se al yn in pear lesbyske sênes spile hie mei Gina Lynn sels. Sûnt hat Akira yn likernôch 200 pornofilms spile en is se ien fan 'e súksesfolste Amerikaanske pornoaktrises fan 'e lêste jierren wurden. Se grossieret suver yn *[[AVN Award|AVN Awards]]* (de *[[Oskar|Oskars]]* fan 'e pornowrâld), dêr't se yn 2011 5 fan wûn, yn 2012 7 en yn 2013 6.

Njonken har pornokarriêre wurke Akira yn 2006-2007 likernôch in jier mei oan it radioprogramma *Bubba the Love Sponge*, dêr't se bekendstie as de "Showhoer". Yn desimber 2012 troude hja mei kollega-pornoakteur en pornoregisseur Toni Ribas. Yn 2013 sette se tegearre mei keunstner David Choe útein mei fergese *online*-*podcasts* yn episoades fan elkmis 90 minuten, ûnder de titel *DVDASA*. Datselde jiers krige se troch it tydskrift *[[Complex (tydskrift)|Complex]]* it fjirde plak taparte op 'e ranglist fan 'e hûndert oantreklikste pornostjerren fan hjoed de dei. Asa Akira is 1.57 m lang, mei in gewicht fan 48 kg, en wennet noch altiten yn New York, yn de wyk Manhattan.

## Prizen en nominaasjes


File:Asa Akira Exxxotica 2009.jpg|Asa Akira yn 2009
File:Asa Akira AVN Adult Entertainment Expo 2010.jpg|Asa Akira yn 2010
File:Asa Akira holding Trophy 2 2012.jpg|Asa Akira yn 2012


## Keppelings om utens
* Offisjele webside fan Asa Akira
* Biografy en filmografy fan Asa Akira yn 'e ''Internet Movie Database''
Hans Sebald Beham

**Hans Sebald Beham** (Neurenberch, 1500 - Frankfurt am Main, 22 novimber 1550) wie in Dútsk keunstner dy't it bêst ta syn rjocht kaam as grafikus, mar ek houtfiker, skilder (fan miniaturen) wie. Hy heart ta de meast wichtige fan de saneamde "Lytse Masters", de groep fan Dútske printmakkers fan de generaasje nei Albrecht Dürer.

## Wurk

File:From *The Peasants' Feast*, May and June.jpg|*De moannen maaie en juny*
Image:Sebald Beham Joseph und Potiphars Weib 1544.jpg|*Joazef en [[Potifar]]'s wiif*, 1544, 81 x 56 mm
Image:Hercules slaying the Hydra.jpg|*[[Herkules]] en [[Iolaus]] deadzje de Hydra*, 1545
Image:Death and the Standing Nude.jpg|*De Dea en steand neaken*, 1547, 75 x 48 mm
Ofbyld:Charitatis or Charity.jpg|*Garitas*


## Keppelings om utens

* Keppelings nei online bylden fan printen fan Beham
* Wurk fan Beham by www.museen-sh.de
* Beham-útstalling yn it Albrecht Dürer Haus, Neurenberch
Donald Guthrie

**Donald Guthrie** (21 febrewaris 1916 – 8 septimber 1992) wie in Britsk Nij Testamintikus. 

Guthrie studearre ôf oan de Universiteit fan Londen (B.D., Th.M., Ph. D.). Fan 1949 oant syn pinsjoen yn 1982 wie Guthrie dosint Nije Testamint oan it London Bible College (no London School of Theology) en fan 1978 oant 1982 wie er fice-rektor fan dat kolleezje.

Guthrie skreau *New Testament Introduction* (1962) en *New Testament Theology* (1981) dy't erkend waarden as wurken fan belang foar de stúdzje fan it Nije Testamint.

## Keppeling om utens
*  Donald Guthrie
Tarra White

**Tarra White**, echte namme: **Martina Hlavač Mrakviová** (Ostrava, 19 novimber 1987), is in Tsjechysk neakenmodel, stripper, pornografysk aktrise en blogger, dy't berne is yn it Moravyske Ostrava doe't dat noch ûnderdiel útmakke fan Tsjechoslowakije. Yn it ferline hat se ek wol gebrûk makke fan 'e artystenammes Tarra Light, Tara White, Terra White, Tarra, Susie, Chrissy, Ondreja, Marianna en Martha.

## Libben
Doe't se fiif jier wie, woe White skielk as se grut wie in stripper wurde, en oefene se it opfieren fan in striptiis yn 'e beslettenens fan har sliepkeamer. Doe't se trettjin wie, besleat se om ynstee in pornostjer te wurden, en oefene se om neaken te posearjen op har mem har hege hakken. Doe't har mem har dêrby trappearre en fan 'e ambysjes fan har dochter hearde, wie se *not amused*. Neffens eigen sizzen liet White har ûntfamje doe't se sechstjin wie. Op 19 novimber 2005, de deis dat se achttjin waard, makke White har debút yn har earste pornografyske film. Se siet doe noch op 'e middelbere skoalle, en de sêne, wêryn't se yn it iepenbier seks hie mei tsjinspiler Robert Rosenberg, waard lyk foar de Universiteit fan Praach opnommen.

Sûnt hat White neffens de Internet Adult Film Database (IAFD) yn 224 pornofilms spile en ferskate prizen wûn, mei dêrûnder in Goudene Stjer (de wichtichste Tsjechyske pornografypriis) en twa *[[Hot d'Or|Hot d'Ors]]* (de wichtichste Jeropeeske pornografypriis). Ek hat se ien (Amerikaanske) *[[AVN Award]]* (de *[[Oskar]]* fan 'e pornowrâld) en nominaasjes foar noch fiif oaren yn 'e wacht sleept. White, dy't yn 2006 in boarstfergrutting ûndergie, stie sûnt 2008 in tal jierren ûnder kontrakt by it Sweedske *[[Private (filmstudio)|Private]]*-label.

Njonken har aktearwurk hat hja ek in hoartsje in twawykliks bloch skreaun foar de searje *Private Sexclusive*. Yn 2010 ferfear se nei de Feriene Steaten, dêr't se har nei wenjen sette yn it Kalifornyske Los Angeles en trochbriek yn 'e Amerikaanske pornoyndustry. Sûnt maaie 2008 is White fierders ek wurksum, ûnder har wiere namme Martina Mrakviová, as ien fan 'e nijslêzeressen fan *Red News*, in programma op 'e webside fan it Tsjechyske TV Nova, wêryn't de froulike presintatrises strippe ûnder it oplêzen fan it nijs, krekt as by it Amerikaanske *[[Naked News]]*.

## Prizen en nominaasjes

## Keppelings om utens
* Offisjele webside fan Tarra White
* Biografy fan Tarra White yn 'e ''Internet Movie Database'' (IMDb)
* Biografyske gegevens en filmografy fan Tarra White yn  e ''Internet Adult Film Database'' (IAFD)
Lovette (pornografysk aktrise)

**Lovette**, echte namme: **Renee M. Paidle** (South Bend (Indiana), 27 jannewaris 1973), is in rêstend Amerikaansk neakenmodel, stripper en pornografysk aktrise fan mingd Hongaarsk-Ingelsk- Nederlânsk-Dútsk-Poalsk komôf.

## Libben en karriêre
Lovette is hikke en tein yn it plakje South Bend, yn 'e steat Indiana. Op 'e middelbere skoalle makke se diel út fan it pleatslike cheerleaderstiim. Se koe goed leare, mar hie der net in protte nocht oan, en sette nei in pear jier oan in *college* studearre te hawwen útein mei te dûnsjen yn stripklubs. Dêr hie se grut súkses mei, en se gie op toernee troch de hiele Feriene Steaten.

Yn 1995, doe't se 22 jier wie, ferfear se nei Los Angeles, yn 'e steat Kalifornje, dêr't se hope troch te brekken as pornostjer. Letter dat jier makke se har debút yn in pornografyske film, en benammentlik fanwegen har massive 44HH-kup, dy't se krigen hie troch in boarstfergruttingsoperaasje te ûndergean, waard se frijwol op slach tige populêr. Dêrby gie se de rûgere sênes, mei anale pornografy of dûbele penetraasje net út 'e wei, sa't in protte aktrises út it grutte-boarstesjenre dat wol dogge. Uteinlik spile se neffens de Internet Adult Film Database (IAFD) yn 272 films.

Fan 2003 ôf wurke se net mear mei oan pornofilms fan 'e fêstige labels, mar konsintrearre se har op persoanlike projekten fan sawol sêfte as hurde pornografy op har eigen webside, wylst se dêrnjonken teffens wurksum bleau as stripper. Se wie lykwols sa populêr dat ferskate fan har âldere films op 'e nij útbrocht waarden. Begjin 2008 kundige se oan dat se har folslein út 'e pornoyndustry weromlûke soe. Yn maart fan dat jier hefte se har webside op.

## Prizen en nominaasjes

## Keppelings om utens
* Biografy en filmografy fan Lovette yn 'e ''Internet Movie Database'' (IMDb)
* Biografyske gegevens en filmografy fan Lovette yn 'e ''Internet Adult Film Database'' (IAFD)
Yurizan Beltran

**Yurizan Beltran**, echte namme: **Yurizan Beltrán Lebanue** (Los Angeles, 7 novimber 1986 - Bellflower (Kalifornje), 13 desimber 2017), wie in Amerikaansk neakenmodel en pornografysk aktrise, dy't earder ek wol gebrûk makke fan 'e artystenammen Yurizan en Yuri Luv.

## Libben en karriêre
Beltran wie hikke en tein yn Los Angeles, yn 'e steat Kalifornje. Har heit wie in Frânsk-Kanadees, ôfkomstich út 'e provinsje Kebek, wylst har mem fan Brazyljaansk komôf wie. Yn 2005 sette Beltran útein mei har eigen eroatyske webside, *SweetYurizan.com*, wêrby't se har yn 't earstoan beheinde ta neakenfotografy. Yn 2010 makke se har debút yn in pornografyske film.

Dêrnei spile se yn hast 100 pornofilms, wylst se dêrnjonken yn 2008 ek in roltsje hie yn 'e *mainstream*-horrorfilm *Werewolf in a Women's Prison*. Yn totaal waard Beltran seis kear nominearre foar in AVN Award (de Oskars fan 'e pornowrâld), en dêropta ien kear foar in XRCO Award en twa kear foar in NightMoves Award. Yn 2016 beëinige se har karriêre yn 'e pornoyndustry. Op 13 desimber 2017 waard se dea oantroffen yn har hûs yn Bellflower (Kalifornje). Beltran waard 31 jier âld. De plysje fermoede dat de deadsoarsaak in oerdoasis drugs wie.

## Prizen en nominaasjes

## Keppelings om utens
* Offisjele webside fan Yurizan Beltran
* Biografy en filmografy fan Yurizan Beltran yn 'e ''Internet Movie Database''
Pontysk-Grykske Genoside

De **Pontysk-Grykske Genoside**  (Gryksk: Γενοκτονία των Ελλήνων του Πόντου *Genoktonia ton Ellinon tou Póntou*; Turksk: *Rum Kırımı* of *Pontus soykırımı*) — ek bekend as de **Pontysk-Grykske Holokaust** en by Pontyske Griken as de **Grutte Misdied** of **Pontysk-Grykske Kwestje**— ferwiist nei de mei opset sin en systematyske ferneatiging fan de kristlike Pontysk Grykske befolking fan it Ottomaanske Ryk yn en krekt nei de Earste Wrâldkriich (tusken 1914 en 1922) yn de tiid fan it rezjym fan de Jonge Turken. 

Der waard op grutte skaal moarde en deportearre. By de deportaasjes waarden minsken twongen ta lange marsen ûnder sokke strieminne omstannichheden dat it wol útrinne moast op in soad deaden. It totaal oantal Armeenske deaden wie ien oant oardel miljoen, dêr binne de measten it oer iens. Yn dy tiid waarden oare etnyske groepen, sa as Assyrjers en Armenen, op in te ferlykjen wize oanfallen troch it Ottomaanske Ryk. Guon gelearden tinke dat dat part wie fan deselde ferdylgingspolityk. Lykwols wol Turkije formeel neat witte fan genoside en ferset him tsjin ynternasjonale erkenning dêrfan.


Nygreeks.jpg|*Turks Slaughter Christian Greeks*, krantekop fan de *Lincoln Daily star*, 19 oktober 1917
Smyrna-vict-families-1922.jpg|Neibesteanden by ferstoarne nei de fal fan Smyrna
Great Fire of Smyrna.jpg|De grutte brân fan Smyrna yn 1922


## Sjoch ek
* Armeenske genoside
Scilly-eilannen

De **Scilly-eilannen** (Ingelsk: *Isles of Scilly*, Kornysk: *Ynysek Syllan*) is in arsjipel fan fiif bewenne en likernôch  140 ûnbewenne eilannen besúdwesten fan it Ingelsk greefskip Cornwall, op sa'n 45 km fan it plak Land's End yn de Keltyske See. Scilly wurdt útsprutsen as it Ingelske wurd *silly* ('mâl'). Dêrom fine de benners it fan belang dat der fan "The Isles of Scilly" praat wurdt, en net "The Scilly Islands". De haadstêd is Hugh Town

## Geografy
Tabel mei de meast wichtige eilannen:

(1)  Bewenne oant 1855.

## Keppelings om utens
* The Isles of Scilly Tourist Board
* Scilly News
* Isles of Scilly Travel
Luchtfersmoarging

**Luchtfersmoarging** is in ferskynsel dat optreedt as de lucht fersmoarge wurdt mei mikroskopysk lytse dieltsjes fan stoffen dy't dêr oarspronklik net thúshearre. Dat kin komme troch in natuerlike oarsaak (lykas by in fulkaanútbarsting) of troch oarsaken dêr't de minskede hân yn hat (lykas yndustry of intinsive feehâlderij). De media hawwe it yn 'e regel benammen oer de luchtfersmoarging bûtendoar, hoewol't de fersmoarging yn ús hûs krekt sa skealik foar de sûnens is. Fierders binne der resinte ûndersiken fan it U.S. Environmental Protection Agency, dy't stelle dat de luchtfersmoarging yn 'e binnenstêd 2 oant 5 kear slimmer is as op it plattelân. 

## Boarnen fan luchtfersmoarging
### Natuerlike boarnen
Natuerlike boarnen binne:
* Fulkaanútbarstings
* Moude, bygelyks fan stofstoarmen boppe skrokke gebieten
* Gassen, lykas metaan fan natuerlike oarsprong, bygelyks út it termstelsel fan fee
* Reek fan natoerbrannen

### Minsklike boarnen
Boarnen fan minsklike oarsprong binne:
* Moude en gemikalyen fan lânbou, yn Nederlân benammen ammoniak fan dong en keunstdong
* Alderlei yndustriële boarnen, wêrûnder ek elektrisiteitssintrales
* It ferkear troch ferbrâningsmotoren, it sliten fan remmen- en rubberbannen
* Ferbrâningsûnen
* Oplosmiddels út bygelyks ferve
* Gefaarlike gassen út bygelyks spuitbussen (gfk's)
* fjoerwurk
Telegrafist

In **telegrafist** is immen dy't mei help fan in elektryske telegraaf berjochten stjoert en ûntfangt. Sokke berjochten wurde meastal telegrammen neamd. Meidat de berjochten yn morsekoade ferstjoerd waarden, moast de telegrafist by steat wêze dy koade fluch te brûken om tekst yn koade om te setten en koade wer nei tekst te "fertalen". It kodearjen fan in tekst waard mei in seinkaai dien; it dekodearjen troch de elektryske pulsen yn koarte en lange lûdssignalen om te setten, dy't meast oer in koptelefoan belústere waarden. De telegrafist sette de piepkes wer om yn letters. In betûft telegrafist koe sadwaande tweintich oant fjirtich wurden de minút ferstjoere as ûntfange.

At it seinen net oer in fêste line gie, mar oer de radio (triedleaze of radiotelegrafy), waard ek wol fan markonist sprutsen, benammen oan board fan skippen. Hy waard oan board ek wol "tried", "fonk" of "fonkeboer" neamd.
Bente

**Bente** is in Deenske famkesnamme. It is in ferkoarting fan *Benedikte* en giet dêrmei werom op de Latynske namme *Benediktus*, letterlik: "Dêr't goed oer praat wurdt."
Audree Jaymes

**Audree Jaymes**, echte namme: **Takara Snell** (Lake Forest (Illinois), 25 april 1983), is in rêstend Amerikaansk neakenmodel en pornografysk aktrise en prostituee fan Afro-Amerikaansk komôf. Hja sette yn 2002 útein mei in wurkpaad yn 'e Amerikaanske pornoyndustry en spile yn frijwat films. Yn 't earstoan makke Jaymes ek wol gebrûk fan 'e nammen Adrianna, Adrianna DeMarco, Audry en Audrey, wylst har úteinlike artystenamme ek wol (mis)stavere waard as Audrey James. Yn 2010 beëinige Jaymes har karriêre as pornoaktrise.

## Libben en karriêre
Jaymes waard yn 1983 berne yn it plakje Lake Forest, yn 'e steat Illinois, mar groeide op yn 'e stêd Milwaukee, yn 'e steat Wiskonsin. Yn 2002, doe't se njoggentjin jier wie, ferfear se nei Las Vegas, yn Nevada, dêr't se datselde jiers noch har debút as pornoaktrise makke yn 'e film *Nice Rack 10*. Jaymes hie daliks grut súkses, benammen troch har natuerlike 36DD-kup, en wie tusken 2002 en 2004 de populêrste swarte aktrise yn 'e Amerikaanske pornoyndustry.

Neffens de Internet Adult Film Database (IAFD) spile Jaymes yn totaal yn krapoan 50 films, û.m. foar sokke foaroansteande labels as Devil's Film, Anabolic Video, New Sensations, Red Light District, Hustler Video, Diabolic Video en Jules Jordan Video. Fierders wurke se ek wol foar minder bekende studio's, lykas Big Top Video, Jon Dough Productions, West Coast Productions, Afro-Centric Productions en Jake Steed Productions. Yn 2004 waard Jaymes nominearre foar in XRCO Award yn 'e kategory 'ûnbesongen sirene'.

Under har karriêre wurke Jaymes gear mei manlike kollega's as T.T. Boy, Mark Davis, Jon Dough, Erik Everhard, Steve Holmes, Mr. Marcus en  Mark Wood. Njonken har aktearwurk posearre se ek as neakenmodel en wurke se foar in escortservice. Fan 2004 ôf die se it wat rêstiger oan en lei se har benamme ta op modellewurk foar pornowebsiden op it ynternet. Yn 2010 loek se har hielendal út 'e pornoyndustry werom.

## Lichemsskaaimerken
Audree Jaymes is swart, mei brune eagen en swart hier. Neffens har offisjele opjefte is se 1.60&nbsp;m lang, mei (alteast ûnder har karriêre yn 'e pornoyndustry) in gewicht fan 50&nbsp;kg. Hja hat in natuerlike kupmaat 36DD. Behalven troch har earlellen hat Jaymes gjin piercings, en likemin hat se tatoeaazjes.

## Prizen en nominaasjes

## Keppelings om utens
* Offisjele webside fan Audree Jaymes
* Audree Jaymes op Twitter
* Audree Jaymes op YouTube
* Biografy en filmografy fan Audree Jaymes yn 'e ''Internet Movie Database'' (IMDb)
* Biografyske gegevens en filmografy fan Audree Jaymes yn 'e ''Internet Adult Film Database'' (IAFD)
* Biografyske gegevens fan Audree Jaymes op ''FreeOnes''
Hugh Town

**Hugh Town** (Kornysk: *Tre Huw*) is it haadplak fan St. Mary's, it grutste fan de Scilly-eilannen, in arsjipel sa'n 45 km foar de kust fan it Ingelske greefskip Cornwall. It plak hat 1.068 ynwoners. Yn 1949 waard it stedsje ferkocht oan de ynwenners. Sadwaande falt it plak net ûnder de Britske Kroan.
 
Hugh Town's haadstrjitte is it wichtichste winkelsintrum fan de eilannen. De saken dêre moatte it fral fan it toerisme hawwe. Fierders hat de stêd banken, hotels, pubs en in lyts sikehûs. Teffens binne der in tal strannen. It Star Castle is in opfallend gebou, it is no in hotel.

De wichtichste kade fan St. Mary's is yn Hugh Town. De fearboat *Scillonian III* nei Penzance  en it frachtskip *Gry Maritha* brûke dy kade.

Tichteby Hugh Town leit St. Mary's Airport, it ienige fleanfjild fan de Scilly-eilannen. Dêrwei wurdt in helikopterferbining mei Penzance ûnderhâlden en mei in 16-sits licht fleantúch wurdt op St Just yn Cornwall flein.

## Keppeling om utens
* Ynformaasje oer Hugh Town
Alex Reid (aktrise)

**Alex Reid** (Penzance, 23 desimber 1980) is in Britske aktrise.

## Karriêre
Alex Reid waard grutbrocht yn it Ingelske greefskip Cornwall. Sy folge toanielûnderrjocht oan de Webber Douglas Academy of Dramatic Art yn Londen. 

2005 spile Reid de rol fan *Beth* yn de britske horror-thriller *The Descent*. Yn 2009 hie hja deselde rol yn de ferfolchfilm *The Descent 2*.

## Filmografy <small>(kar-út)</small>
* 2001: Arachnid
* 2005: *The Honeymooners*
* 2005: *The Descent*
* 2006: *[[Wilderness (film)|Wilderness]]* 
* 2007: *Jetsam*
* 2007: *The Midnight Drives*
* 2009: *The Descent - Part 2*: Beth
* 2009: *One Hundred Mornings*
* 2012 : *The Facility* : Joni
* 2014 : *I Am Soldier* : Dawn

### Tillefyzje
* 2002–2003: *Ultimate Force* (9 ôfleverings)
* 2007: *Life on Mars* (1 ôflevering)
* 2009–2011: *Misfits* (8 ôfleverings)
* 2016: *The Tunnel* (telefyzjesearje) - as Helen - 2 ôfl.
* 2018: *Collateral* (minyrige, 4 ôfleveringen)

## Keppeling om utens
* Alex Reid yn de IMDb
Kai Nobel

**Kai Nobel** (Stockholm, 7 maaie 1968), is in rêstend Sweedsk pornografysk aktrise, dy't yn it begjin fan har karriêre ek wol gebrûk makke fan 'e artystenammen Sandy Peach en Kajsa-Lotta. Hja sette yn 1993 útein mei in wurkpaad yn 'e Jeropeeske pornoyndustry en spile yn stikmannich films. Yn 1995 beëinige Nobel har karriêre as pornoaktrise.

## Libben en karriêre
Nobel waard yn 1968 berne yn 'e Sweedske haadstêd Stockholm. Se makke yn 1993, doe't se 25 jier wie, har debút yn in pornografyske film. Under har karriêre as pornoaktrise spile se neffens de Internet Adult Film Database (IAFD) yn totaal yn in stik as 11 films, dat hast allegearre produksjes wiene fan it Sweedske Private-label, hoewol't *Euro-max 2: Cream 'n Eurosluts* útbrocht waard troch de Amerikaanske studio Sin City.

De bekendste films fan Nobel wiene *Money for Nothing, Sex for Free*; *Forbidden Desires*; en *Château de Passion*, allegear fan Private. Dêrnjonken spile se ek yn trije ôfleverings fan it *Private Video Magazine*. Nobel wurke gear mei manlike tsjinspilers lykas Frank Gun, Jean-Yves Lecastel, David Perry, Alberto Rey en Frank Versace. Yn 1995 loek se har út 'e pornoyndustry werom.

## Lichemsskaaimerken
Kai Nobel is blank, mei blauwe eagen en read hier. Neffens har offisjele opjefte is se 1.65&nbsp;m lang, mei (alteast ûnder har karriêre as pornoaktrise) in gewicht fan 50&nbsp;kg, en in natuerlike kupmaat 34B. Behalven troch har earlellen hat se gjin piercings. Wol hat se in tatoeaazje fan in blom oan 'e lofterkant fan har skamstreek.

## Keppelings om utens
* Biografy en filmografy fan Kai Nobel yn 'e ''Internet Movie Database'' (IMDb)
* Biografyske gegevens en filmografy fan Kai Nobel yn 'e ''Internet Adult Film Database'' (IAFD)
* Biografyske gegevens fan Kai Nobel op ''FreeOnes''
Gabriella Blicq

**Gabriella Blicq**, echte namme: **Szilvia Forian** (27 juny 1976), is in rêstend Hongaarsk fotomodel, neakenmodel en pornografysk aktrise, dy't ek wol  gebrûk makke fan 'e artystenammen Gabriella Blick, Gabriella Bliq, Gaby, Gaby Wolf, Gabriella Wolf, Jacqueline Roget en Carmen. Neffens har offisjele opjefte is se 1.75 m, mei in gewicht fan 63 kg.

## Karriêre
Blicq begûn har karriêre as fotomodel en wie Miss Hongarije yn 'e Miss Universe-ferkiezing yn 1994. Datselde jiers noch, op har achttjinde, makke se har debút yn har earste pornografyske film, in produksje fan it Sweedske *[[Private (filmstudio)|Private]]*-label. Pas twa jier letter, yn 1996, spile se op 'e nij yn in pornofilm. Yn totaal die se mei oan likernôch tweintich films, de measten fan *Private*. Yn 2000 loek se har út 'e pornoyndustry werom.

## Keppelings om utens
* Biografy en filmografy fan Gabriella Blicq yn 'e ''Internet Movie Database'' (IMDb)
* Biografyske gegevens en filmografy fan Gabriella Blicq yn 'e ''Internet Adult Film Database'' (IAFD)
Eva Karera

**Eva Karera**, echte namme ûnbekend (Luik, 6 maaie 1979), is in Belgysk fotomodel, neakenmodel, stripper en pornografysk aktrise fan Waalsk komôf, wa har artystenamme ek (mis)stavere wurdt as Eva Karrera, Eva Carrera of Eva Carera, en dy't yn it ferline ek wol gebrûk makke hat fan 'e artystenammen Eva en Eva K.

## Libben
Nei't se de middelbere skoalle ôfrûne hie, wenne Karera fjouwer jier yn Turkije, dêr't se in p.r.-baan hie, en letter brocht se ek noch in jier yn Egypte troch, dêr't se wurke as dûkynstruktrise. Nei't se yn Belgje weromkeard wie, iepene se in eigen moadebûtyk. Dat late derta dat hja as fotomodel begûn te wurkjen, yn 't earstoan inkeld foar de klean dy't yn har eigen winkel ferkocht waarden, mar doe't se dêr súkses mei hie al rillegau ek foar oaren. Nei ferrin fan tiid begûn ek te posearjen foar linzjerykatalogussen en noch wer letter sette se útein mei neaken te posearjen foar manneblêden. Yn 2007, doe't se 28 jier wie, makke se har debút yn in pornografyske film.

Sûnt hat se neffens de Internet Adult Film Database (IAFD) yn in stik as tachtich films spile, earst noch yn Jeropeeske produksjes, benammentlik foar Frânske filmmakkers as Marc Dorsel, mar yn 2008 ferfear se nei de Feriene Steaten, dêr't se har nei wenjen sette yn Los Angeles, yn 'e steat Kalifornje. Dêr wurke se foar sokke foaroansteande porno-labels as Evil Angel, Diabolic Video, Wicked Pictures, New Sensations, Digital Sin, Sin City en Jules Jordan Video. Ek wurket se in protte foar websiden as Brazzers, Naughty America en Reality Kings. Fierders is Karera fan 2012 ôf aktyf as *[[feature dancer]]* yn Amerikaanske stripklubs, en teffens wurket hja as escort.

## Keppelings om utens
* Offisjele webside fan Eva Karera
* ''Escort''-webside fan Eva Karera
* Biografy en filmografy fan Eva Karera yn 'e ''Internet Movie Database'' (IMDb)
* Biografyske gegevens en filmografy fan Eva Karera yn 'e ''Internet Adult Film Database'' (IAFD)
Oerweiwachter

In **oerweiwachter** is in beweitser fan de feiligens fan in oerwei.

De Nederlânske spoarweiwet skreau tusken 1859 en 1922 foar dar alle iepenbiere oerwegen bewaakt wurde moasten. De weitsers wiene yn fêste tsjinst by de spoarweimaatskippij en wennen mei harren húshâlding yn in tsjinstwente tichteby de oerwei. Trochstrings holpen har froulju mei. De wachters waarden foar de komst fan in trein warskôge troch in kloksein, sadat hja op 'e tiid hikken of spoarbeammen slute koenen foar de trein op kommendewei.
Justus Tal

**Justus Tal** (Arnhim, 10 desimber 1881 - Amsterdam, 9 desimber 1954) wie in Nederlânsk opperrabbyn.

## Biografy
 

Tal wie in soan fan Tobias Tal, opperrabbyn fan Gelderlân en dêrnei fan De Haach, en fan Karolina Wormser. Hy boaske 1917 mei Angela Abrahams; sy krigen tegearre in soan.

Tal studearre yn Amsterdam oan it Nederlands Israëlietisch Seminarium ûnder Joseph Hirsch Dünner en oan de Universiteit fan Amsterdam. Hy die 1909 kandidaatseksamen yn de klassike taal- en letterkunde oan de universiteit. Yn 1911 sleat er syn stúdzje oan it Seminarium ôf en krige er de moré-titel. Fan 1915 oant 1918 joech er les yn klassike talen oan it gemeentlik gymnasium.

Yn 1918 waard Tal beneamd ta opperrabbyn fan de ressorten Utert en Drinte.

1935 waard er yn Drinte opfolge troch Abraham Salomon Levisson. Tal publisearre tal fan boeken en brosjueres, oan de iene kant om de joaden tichter by harren religy te belûken (hy wie tsjin it sionisme), oan de oare kant om net-joaden oer it Joadedom te ynformearjen en foaroardielen te bestriden. Heechlearaar Gerard Bolland hie 1921 yn in akademyske les de ûndergong fan de westerske beskaving oankundige; hy seach it 'ynternasjonale Joadedom' as ien fan de oarsaken. Tal publisearre in iepen brief dêr't er him yn warde tsjin de antysemityske beskuldigings en sjen liet dat Bolland syn sizzen oernaam hie fan de antysemityske skriuwers Theodor Fritsch en August Rohling.

Tal oerlibbe de Twadde Wrâldkriich troch ûnder te dûken by de Amsterdamske heechlearaar Semityske talen Cornelis van Gelderen. Hy gie koart nei de befrijing by it oerrabbinaat fan Amsterdam en spriek yn maaie 1945 yn de Portegeesk-Israelityske Synagoge de joaden dy't de kriich oerlibbe hienen ta. Yn 1951 waard er ta opperrabbyn fan Amsterdam beneamd. Oant syn ferstjerren wie er foarsitter fan it Opperrabbinaat foar Nederlân. Hy waard yn 1946 beneamd ta Ridder yn de Oarder fan de Nederlânske Liuw.

Tal waard beïerdige op it Joadske begraafplak yn Muiderberg.

## Publikaasjes (kar-út)
* 1917 *Jood en jodendom in Christen-omgeving*. Rotterdam: W.L. & J. Brusse
* 1921 *Open brief aan prof. G.J.P.J. Bolland, hoogleraar te Leiden*. Amsterdam: Becht